Film ise oli naiskunstnikust, kes postapokalüptilises (või postmodernistlikus, kust mina tean) maailmas läks kõrbe, korjas üles roboti pea, tõi selle koju ja hakkas oma kunstiteost, milles roboti kolp pidi olulist rolli mängima, kokku panema. Kuid siis ärkas pea ellu (kurrri punane tuluke ilmus silmadesse) ning organiseeris endale kusagilt kere, täpselt ei mäleta. See oli filmi algus. Ülejäänud aja filmist tümitas robot naiskunstnikku ja tema boyfriendi. Ja vahepeal tümitasid nemad robotit. Selline karm ulmekas siis. Et üldse keegi seda filmi vaatama läheks, oli algusesse pandud veel üks pikk seksistseen.